αρχοντος πασωνος μηνος ιλαιου βουλευοντων φιλιστιωνος του διοκλεος αγιωνος του λαιαδα απεδοτο ιρανα νικια συνευαρεστεοντος και συνπαροντος και του αδελφου αυτας φιλονικου του νικια τωι απολλωνι τωι πυθιωι σωμα γυναικειον αι ονομα πρεπουσα τιμας αργυριου μναν πεντε και ταν τιμαν απεχει πασαν καθως εν ται παραμοναι γεγραπται απολελυμεναν ειμεν και καθως επιστευσε πρεπουσα τωι θεωι ταν ωναν εφ ωι τε ελευθεραν ειμεν και ανεφαπτον απο παντων τον παντα βιον. βεβαιωτηρ κατα τους νομους τας πολιος αβρομαχος ξεναγορα. ει δε τις εφαπτοιτο πρεπουσας επι καταδουλισμωι βεβαιον παρεχοντων οι τε αποδομενοι και ο βεβαιωτηρ βεβαιουτω. ομοιως δε και ο παρατυχων κυριος εστω συλεων πρεπουσαν ελευθεραν αζαμιος ων και ανυποδικος πασας δικας και ζαμιας καθως κα συλασηι. μαρτυροι οι τε ιερεις του απολλωνος λαιαδας βαβυλου νικοστρατος αρχωνος κιδιωται δαμων ορθαιου δαμων αγαθωνος πολεμαρχος δαμωνος δρομοκλειδας πυρρου ερατων κλεωνος.
Phokis — Delphi — 50-1 BC
 50-1 BC